Diari Oficial de la Generalitat Valenciana


Sumari del DOGV 8053, del 01-06-2017 (2017/4800)

Convocatòria d'Assemblea General ordinària.
-------------------------------------------

### Dades del document

Número de DOGV
:   8053

Data del DOGV
:   01-06-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/4800


Organisme emissor
:   Caixa Rural San José de L'Alcora, SCOOP Crèd. V.

Tipus de document
:   Convocatòria

Convocatòria d'Assemblea General ordinària. [2017/4800]  
En compliment de l'acord adoptat pel Consell Rector d'aquesta entitat i de conformitat amb l'establit legalment i estatutàriament, es convoquen tots els socis de Caixa Rural San José d'Almassora, S. Coop. de Crèdit. V. per a celebrar Assemblea General ordinària, al domicili social d'aquesta, situat a Almassora, carrer Trinitat, número 20, el pròxim dia 22 de juny de 2017, a les 20.00 hores en primera convocatòria i a les 20.30 hores en segona, a fi de tractar els distints punts del següent  
  
  
Ordre del dia  
  
1r Examen de la gestió social. Aprovació, si és procedent, dels comptes anuals (balanç, compte de pèrdues i guanys, estat de canvis en el patrimoni net, estat de fluxos d'efectiu i memòria) i de l'informe de gestió, així com la proposta d'aplicació del resultat i de la gestió social, tot això corresponent a l'exercici 2016.  
2n Acord sobre distribució de resultats.  
3r Pla d'inversions i despeses de la Reserva de Formació i Promoció Cooperativa. Ratificar la modificació i, si escau, aprovar la liquidació del pressupost de 2016, així com el pressupost per a 2017, amb autorització perquè el Consell Rector aplique, provisionalment i proporcionalment, el Pla d'inversions per a 2018 en els mesos que transcórreguen de l'any esmentat fins que l'Assemblea General aprove l'habilitat per a 2018.  
4t Nomenament d'auditor extern.  
5é Ratificació de la modificació dels articles 16, 17, 18, 19, 25, 27 i 43 dels estatuts socials.  
6é Ratificació de l'acord adoptat pel Consell Rector per a la participació de la Caixa Rural en la constitució de l'Associació Valenciana de Cooperatives de Crèdit.  
7é Elecció d'un suplent del Consell Rector.  
8é Delegació i habilitació al Consell Rector per a elevar a instrument públic els acords de l'Assemblea General que exigisquen tal formalitat o hagen d'inscriure's en els registres públics, així com per a executar els dits acords, i facultar-lo per a la interpretació, aplicació, esmena i desenvolupament dels que ho necessiten.  
9é Suggeriments i preguntes al Consell Rector.  
10é Decisió sobre l'aprovació de l'acta. Designació dels socis a aquest efecte.  
  
Almassora, 30 de maig de 2017.- El president: Miguel R. Serra Escorihuela.  
  
  
Nota:  
Documentació: els comptes anuals, la memòria escrita de les activitats de la Cooperativa, l'informe de gestió, l'informe d'auditoria, el nou text dels articles dels estatuts socials de l'entitat que el Consell Rector sotmet a ratificació, així com un informe justificant la seua reforma i la resta de documents sobre els quals ha de decidir l'Assemblea es troben a disposició dels socis al domicili social i en qualsevol de les oficines de l'entitat.  
Règim de consultes i horari: fins al dia de la celebració de l'Assemblea inclusivament, de 10.00 a 12.00 hores, excepte els dies inhàbils. Els socis que ho sol·liciten per escrit tindran dret a rebre, gratuïtament, còpia d'aquests documents amb antelació a la celebració de l'Assemblea.  
Punt 7é de l'ordre del dia: es constituirà mesa electoral des de les 20.00 hores fins a les 21.30 hores. En el supòsit d'existir una sola candidatura per a la vacant a cobrir, les votacions es realitzaran en la mateixa Assemblea General.